== Ramus og Poe ==
''Norriges Beskrivelse'' var godkendt for trykning allerede i 1715, og værket blev af stor betydning, ikke mindst pga [[Landkort|kortene]], da det omsider blev udgivet tyve år efter. Det er inddelt i fem dele: Landets beskaffenhed i sin almindelighed, [[Christiania Stift]] med sine afdelinger, [[Kristiansands Stift]] med sine "ledemoder", [[Bergens Stift]] og [[Trondhjems Stift]]. Under Trondhjems Stift har Ramus et kapitel kaldt "''[[Nordlands Amt]], fordum kaldet Halogaland eller [[Helgeland]], Saxoni Halogia, og Indbyggerne Haleiger''". Her hævdes fejlagtigt, at Helgeland var den første [[provins]], der blev beboet i Norge. Ramus mente, at [[Homer]]s [[Odysseus]] kunne have rejst i [[Nordnorge]], og at malstrømmen Moskstraumen <ref>[http://folk.uio.no/bjorng/moskstraumen/bilder/index_norsk.html Moskstraumen<!-- Bot genereret titel -->]</ref> derfor kunne være Charybdis. Dette kan han have læst hos den svenske historiker Petrus Lagerlöf,<ref>[http://snl.no/Petrus_Lagerl%C3%B6f Petrus Lagerlöf – Store norske leksikon<!-- Bot genereret titel -->]</ref> som kom på tanken i 1689. Ramus skriver, at Odysseus og Odin var identiske, og beskrev et land med høje, mørke stene, og hvor [[solen]] aldrig skinnede. Den beskrivelse passer ikke til [[Sicilien]], men med Lofoten, hvor solen ikke står op midt om vinteren. [[Olaus Magnus]] havde også tænkt sig Charybdis udenfor Nordnorge. Videre hævder Ramus, at ældre geografer skulle have ment, at der lå et havsvælg på [[Nordpolen]] i nærheden af en ø ved navn Rust. Da ismasserne ved Nordpolen gjorde en rejse dertil umulig, tænkte Ramus sig, at beskrivelsen må dreje sig om "''Moskoe Strøm''" (dvs Moskstraumen) og [[Røst]]. Han beskriver strømmen som "''den forfærdeligste og meest brusende Fos eller Vandfald imellem klipperne kand gjøre. Hvilken Brusen man kand høre nogle Miile Lens derfra, og ere Vortices eller Strøm-hullerne saa dybe og store, at om der kommer noget Skib udi, da maa det nedsynke og undergaae, og bliver af Strømmen neddraget til Bunden, og af de skarpe Klipper i Stykker slagen og kommer op igjen i smaa Stykker, naar Vandet skilles og giver fra sig igjen.''" <ref>Sigri Skjegstad Lockert: ''Havsvelget i nord'' (s. 109-13)</ref>
Personbillede_savnes Lister_over_personer Organisationer Uddannelsesinstitutioner